**Nastavi sudjelovati**

**Moj razred i ja...**

Ja svom razredu puno značim. Znam to jer kada mene nema, nedostaje malkice sreće, ljubavi i smijeha. Ja svoj razred puno volim i ne mogu ga zamisliti bez sebe. Jednostavno više ne bi bio isti. Bez bilo kojeg učenika ne bi bio poseban. Svatko od nas ima, kao vila, svoju posebnu moć, svoju posebnu osobinu. Bez te moći i osobine nedostajala bi jedna duša, a što ih manje ima, sve smo siromašniji. To hoću i reći, ja svoj razred obogaćujem svojom moći i osobinom. Ne znam točno koja je moja moć, ali moji prijatelji to znaju i to mi je dovoljno.

Ne obogaćujem ga novcem, nego svojim osobinama, svojom moći i dušom.

Moj razred obogaćuje moja posebna osobina!

Petra, 4. b

Ja svom razredu doprinosim tako što zabavljam svakoga pa čak i sebe, stvaram uspjeh s drugima i uklapam svakoga u igru. Ponekad i čistim poslije drugih. Ja volim doprinositi svom razredu jer su svi dobri, odnosno, pomažu mi, ali ja kao i svatko imam BFF-a. Npr. meni je Lucija. Znate li jedan stih iz jedne pjesmice: *Što ovom potoku znači moja mala kap*. Znam odgovor, a on glasi: *Da nema mene ili nekoga drugoga u mom razredu , u razredu bila bi rupa.*

Marin Bajić, 4. B

Ja obogaćujem svoj razred tako što mu pomažem. Zajedno s razredom se družim i igram. Odlična sam u graničarima i matematici. Dobro gađam, zbog toga smo bolji u graničarima. Postigla sam najbolji uspjeh u matematičkom natjecanju *Klokan bez granica*. Tako sam omogućila svom razredu da bude prvi među svim trećim razredima.

Lana, 3. C

Ja sam važan u svom razredu jer se igram s ostalom djecom, pomažem učiteljici i djeci kada im zatreba. Zajedno se veselimo i učimo o svemu. Kada ne bi bilo mene i ostalih učenika iz mog razreda, ne bi bilo prvoga ce.

Danijel, 1.c

Ja svoj razred obogaćujem jer sviram violinu i tada bude drama! Bila bih jako tužna da nema mog razreda, zato sam sada sretna jer imam svoj razred.

Nepoznata autorica

Naš 3.c je poseban. Imamo dobru učiteljicu. Ja svom razredu doprinosim jer sam učenica i ne sramim se. Volim se lijepo oblačiti kao i druge curice. Ima još mnogo toga, ali sada se ne mogu sjetiti.

Nepoznata autorica, 3. c

Ja svoj razred obogaćujem na sljedeći način:

1. PRISTOJNO SE PONAŠAM

2. POŠTUJEM SOJU UČITELJICU

3. POŠTUJEM SVOJE PRIJATELJE IZ RAZREDA

4. UVIJEK SAM SPREMAN PRUŽITI POMOĆ SVOJIM PRIJEATELJIMA

5. RADO SE IGRAM S PRIJATELJIMA

Nepoznati autor

Ja svoj razred obogaćujem tako što donosim boce i čepove.

Nepoznati autor

Kada uđem u razred pogledam je li sve uredno. Za vrijeme sata brinem da budem tih. Pažljivo slušam što učiteljica govori. Pomažem prijateljima kojima treba pomoć. Kada je netko bolestan pošaljem mu mobitelom domaći rad.

Željko, 1. b

Ja, isto kao i drugi, obogaćujem moj razred. Bez mene moj razred ne bi bio onakav kakav je sada. Bio bi prazan i imao bi neku rupu. Bez ijednoga od nas ne bismo igrali nogomet ili graničara. Igrali bismo lošije i bilo bi dosadno. Ja obogaćujem svoj razred tako što činim sve kako bi on bio najbolji razred u cijeloj školi. Nadam se da ćemo u tome uspjeti.

Ivana

Ja sam učenica trećeg razreda i svakodnevno sudjelujem u životu ove naše male zajednice. Trudim se da svojim ocjenama poboljšam naš razred. Pokušavam pomoći svojim prijateljima i učiteljici.

Nepoznata autorica

Ja doprinosim prijateljstvo i darujem prijatelje i prijateljice. Želim biti uzoran učenik. Nikada ne kradem i svi iz razred su moji prijatelji. Ne želim da se nikome dogodi nešto loše. Želim da moj razred bude uspješan u svemu i da bude primjer drugim razredima. Ja ću se popraviti. ☺

Antonio, 1. b

Ja svoj razred obogaćujem upravo ovim što sada radim – pišem. Ja sam umjetnica u svom razredu. Za vrijeme sata stalno nešto crtam ili pišem. Svoj razred znam nasmijati nekim smiješnim komentarom ili nekom radnjom. Moj razred bez mene bi bio nekako nemaštovit jer se ja svaki put sjetim neke originalne ideje. Kao na primjer, kada smo radili Krnju od otpada, sjetila sam se da mu kartonska kutija može biti tijelo ili kada sam napisala sastavak od sedam stranica u bilježnicu. Najviše volim crtati i pisati pjesme, ali uvijek zaboravim što imam za domaću zadaću pa zovem prijateljice da mi kažu. Imam dobre ocjene iz svih predmeta, a za matematiku se trudim. Pa, ovo je sve o meni i najbolje je da sada napišem KRAJ.

Čekaj gledala sam u Bankomat škole i vidjela sam da sam ja prva koja je ovo napisala…

…. Ili ne?

Luce, 4.a